OpenLLM-France/wikimedia huggingface dataset:
# Sonda (medicina)

En medicina, les sondes són instruments de sondatge i dilatació de conductes dins del cos, els exemples més coneguts dels quals són les sondes uretrals i uterines.

## Sondes uretrals

Les sondes uretrals estan dissenyades per ser inserides en la uretra masculina o femenina, amb el propòsit d'estirar o desbloquejar una estenosi. Hi ha diversos tipus de sondes uretrals:
* Sondes Bakes, també coneguts com a capoll de rosa o sondes de bola; tenen una barra de metall llarga i prima amb un bastonet amb bulb a l'extrem.
* Sondes Dittel: tenen un extrem pla i un extrem arrodonit.
* Sondes Henk; tenen una corba més pronunciada en els extrems, així com un nervi de metall a cada extrem.
* Sones Pratt: són dilatadors uretrals llargs (els de doble casquet solen tenir gairebé un peu de llarg) amb extrems arrodonits i lleugerament doblegades.
* Sondes Van Buren: tenen una sèrie d'extrems molt pronunciats i aplicadors

## Sondes uterines

Aquestes sondes o dilatadors estan destinats a sondejar úter d'una dona a través del coll uterí, per mesurar la longitud i la direcció del canal cervical i l'úter, per determinar el nivell de dilatació, o per induir encara més la dilatació.
El sondatge uterí es pot realitzar abans de la transferència d'embrions per determinar la profunditat de l'úter i la facilitat amb què un catèter de transferència d'embrions pot passar a través del coll uterí.
Es porta a terme abans de la inserció d'un dispositiu intrauterí (DIU) amb la finalitat de mesurar la longitud i la direcció del canal cervical i l'úter. Això redueix el risc de perforar l'úter amb el DIU. Això pot passar quan s'insereix el DIU massa profundament o en l'angle equivocat.
Es poden esmentar els següents tipus de sondes uterines :
* Dilatadors Hegar: tenen dos extrems arrodonits, són bastant curts, i estan lleugerament corbats en forma.
* Sondes Sims: tenen un extrem pla i un extrem arrodonit.

## Referències

* ↑ «Sonda (medicina)». Gran Enciclopèdia Catalana. Barcelona: Grup Enciclopèdia Catalana.
* ↑ Owen K. Davis, MD. resolve.org > The Medical Aspects Of Egg Donation Arxivat 2008-12-08 a Wayback Machine. Consultat el 14 de febrer del 2010
* ↑ About.com > What To Expect During an IUD Insertion (ParaGard IUD or Mirena IUD) Arxivat 2009-04-19 a Wayback Machine. Per Dawn Stacey M.Ed. Actualitzat 22 desembre 2009

## Enllaços externs

* [ http://www.maqweb.org/iudtoolkit/tools/jhpiegosounding.pdf Arxivat 2008-07-05 a Wayback Machine. maqweb.org > Instruccions per al sondatge de l'úter] per l'Agència dels Estats Units per al Desenvolupament Internacional (USAID) (anglès)
Viccionari
# Los Pujols (Aramunt)

Los Pujols, los Puiols en la pronúncia pallaresa, és una partida rural del terme municipal de Conca de Dalt, a l'antic terme d'Aramunt, al Pallars Jussà, en territori que havia estat del poble d'Aramunt.
Es troba a la riba esquerra de la Noguera Pallaresa, a prop de l'extrem sud-oest de l'antic terme d'Aramunt. És a l'esquerra del riu de Carreu, però quan aquest ja forma part de les aigües del pantà de Sant Antoni. És al capdavall, nord-oest, del Serrat de la Font de la O, al llarg del costat nord-oest de la pista rural que enllaça Aramunt amb Tremp per la riba esquerra de la Noguera Pallaresa.
La seva superfície total passa poc de les 16 hectàrees (16,0065) i hi predomina el conreu de secà, però la proximitat del pantà permet que una part sigui de regadiu. Hi ha també ametllers, arbres de ribera i zones improductives, de matolls i de bosquina.

## Etimologia

Es tracta d'un topònim romànic descriptiu: aquest territori està format per uns pujols arrenglerats al damunt de la riba esquerra del riu de Carreu.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 7 juny 2010].

## Enllaços externs

* Institut Cartogràfic de Catalunya
# Spadella cephaloptera

Spadella cephaloptera és una espècie quetògnat de l'ordre Phragmophora. El nom científic de l'espècie va ser publicada per primera vegada en 1851 pel botànic Busch (1823-1895).

## Característiques

És un cuc allargat amb forma de torpede i està recobert amb una cutícula. El cos es compon d'un cap, un cos i una cua diferenciats. Té un parell d'espines quitinoses en forma de ganxo a cada costat del cap que guarden en una caputxa quan neden i que serveixen per a la caça, ja que és carnívor.

## Distribució

Es distribueix a la mar Mediterrània, la mar Negra i al nord de l'oceà Atlàntic.

## Referències

* ↑ Spadella cephaloptera, de World Register of Marine Species (anglès)
* ↑ World Registre of Marine Species (WoRMS)
* van der Land, J.; Kapp, H. (2001). Chaetognatha, in: Costello, M.J. et al. (Ed.) (2001). European register of marine species: a check-list of the marine species in Europe and a bibliography of guides to their identification. Collection Patrimoines Naturels, 50: pp. 335
* Liu J.Y. [Ruiyu] (ed.). (2008). Checklist of marine biota of China seas. China Science Press. 1267 pp.
* Fraser, J.H. (1957). Chaetognatha. Fiches d'identification du zooplancton, 1(Rev. 1). ICES: Copenhagen, Denmark. 6 pp.
* van der Land, J. (ed). (2008). UNESCO-IOC Register of Marine Organisms (URMO)
# Fórmula de Koide

La fórmula de Koide, descoberta el 1981 per Yoshio Koide, és una relació entre les masses dels tres leptons carregats, que va predir la massa del leptó tau. Aquesta relació, no obstant això, no ha pogut ser explicada fins avui.

## Fórmula de Koide

Sigui:
   $Q={\frac {m_{e}+m_{\mu }+m_{\tau }}{({\sqrt {m_{e}}}+{\sqrt {m_{\mu }}}+{\sqrt {m_{\tau }}})^{2}}}$
És clar que $1/3<Q<1$ per definició. El límit superior es dedueix si assumim que les arrels quadrades no poden ser negatives; R. Foot va remarcar que ${1/(3Q)}$ pot ser interpretat com el cosinus al quadrat de l'angle entre el vector $({\sqrt {m_{e}}},{\sqrt {m_{\mu }}},{\sqrt {m_{\tau }}})$ i $(1,1,1)$.

### Misteri de la fórmula

El misteri està en el valor físic. Les masses de l'electró, el muó, i el leptó tau es mesuren respectivament com:
   $m_{e}=0.511\ {\rm {{MeV}/c^{2},\ m_{\mu }=105.7\ {\rm {{MeV}/c^{2},\ m_{\tau }=1777\ {\rm {{MeV}/c^{2}}}}}}}$,
d'on s'obté que:
   $Q={\frac {2}{3}}\pm 0.01\%$
No només aquest resultat és estrany perquè de tres nombres aparentment aleatoris resulta una fracció senzilla, sinó també perquè Q és exactament la mitjana entre 1/3 i 1.
Fins ara, aquest resultat no ha pogut ser explicat ni comprès.

## Referències

* Phys. Rev. D 28, 252–254 (1983)
* Physics Letters B, Volume 120, Issues 1-3, 6 January 1983, Pages 161-165
* The Strange Formula of Dr Koide - Una revisió de la història de la Fórmula de Koide.

## Vegeu també

* Generació (física de partícules)
* Mecanisme de Brout-Englert-Higgs
# Stanislaw Kazuro

Stanislaw Kazuro (Teklinopol, 1 d'agost de 1881 - Varsòvia, 30 de novembre de 1961) fou un compositor i director d'orquestra polonès.
Kazuro va estudiar al Conservatori de Varsòvia amb Z. Noskowski i M. Surzyński, a l'Accademia di Santa Cecilia de Roma amb G. Sgambatti i a París amb V. d'Indy. Aquí també va escoltar conferències sobre història de la música i filosofia a la Sorbona.
El 1914 va tornar a Varsòvia i es va convertir en organista a l'església de la Trinitat. Al mateix temps, va organitzar l'òpera Ludowa. A partir de 1916 va ser director de la Filharmònica de Varsòvia. Al mateix temps va fundar un cor, amb el qual realitza obres de compositors polonesos i italians dels segles xvi i xvii.
De 1917 a 1939 Kazuro va ser professor de solfeig al Conservatori de Varsòvia, on també va ensenyar direcció, contrapunt i cant. El 1920 va participar com a oficial en la Guerra Polònia-Soviètica. El 1922 fundà amb els estudiants de la Universitat de Varsòvia, el Polska Kapela Ludowa, un cor amb el qual va fer gires per Polònia i va gravar diversos registres.
El 1927, Kazuro va establir una facultat d'educació musical al Conservatori de Varsòvia. De 1930 a 1931 va ser director del seminari de professors de música. Durant la Segona Guerra Mundial, va dirigir un conservatori secret a Varsòvia. Després de la supressió de l'aixecament de Varsòvia, Kazuro es va traslladar a Cracòvia. El 1945, va liderar la reconstrucció del Conservatori de Varsòvia, que va ser restablit el 1946 sota el nom de Państwowa Wyższa Szkoła Muzyczna i el rector del qual va ser fins a 1951.
A més de les seves composicions, Kazuro va publicar diversos llibres de text. Ell mateix va escriure el llibret de la seva òpera Powrót i va escriure algunes obres literàries, inclosa la novel·la Professor Zubrewicz i jego trzej wychowańcy (1926).

## Referències

* 1 2 3 4 5 Kosińska, Małgorzata «Stanisław Kazuro» (en polonès). Culture.pl [Consulta: 30 maig 2021].
* ↑ «Stanisław Kazuro». Polskie Centrum Informacji Muzycznej, juny. [Consulta: 30 maig 2021]. «Był jednocześnie słuchaczem wykładów z historii muzyki i filozofii na paryskiej Sorbonie. (català) També va ser professor d'història de la música i la filosofia en la Sorbona de París.»
# Stanisław Baran

Stanisław Franciszek Baran (Góra Ropczycka, 26 d'abril de 1920 - Łódź, 12 de maig de 1993) fou un futbolista polonès de les dècades de 1930 i 1940.
Pel que fa a clubs, jugà al Resovia Rzeszów, Warszawianka Warszawa, ŁKS Łódź i Lechia Gdańsk. Fou internacional amb la selecció de Polònia, amb la qual disputà el Mundial de 1938.

## Referències

* 1 2 Perfil a eu-football.info
# Jaume IV d'Escòcia

Jaume IV d'Escòcia (gaèlic escocès: Seumas IV Alba) (Abadia de Holyrood, 17 de març de 1473 - Northumberland, 9 de setembre de 1513) fou rei d'Escòcia, fill de Jaume III i Margarida de Dinamarca.
Va sotmetre els darrers senyors de les Hèbrides que no acceptaven la seva autoritat. Va fundar la Universitat d'Aberdeen el 1494 i el 1496 promulgà una llei a favor de l'ensenyament obligatori. Durant el seu regnat es produí l'esclat de la literatura escocesa en scots. El 1503 es casà amb Margarida, filla d'Enric VII d'Anglaterra, encara que va mantenir l'aliança amb França. Quan Enric VII d'Anglaterra va morir, envaí Anglaterra amb la intenció d'ocupar-ne el tron, però Enric VIII d'Anglaterra va destruir el seu exèrcit a Flodden, on hi va morir lluitant.
# Sent Desier de Chasteluç

Sent Desíer (en francès Saint-Dizier-li-Domaines) és una localitat i comuna de França, a la regió de la Nova Aquitània, departament de la Cruesa. La seva població al cens de 1999 era de 199 habitants. Està integrada a la Communauté de communes de la Petite Cruesa.

## Demografia

Evolució demogràfica :
| 1968 | 1975 | 1982 | 1990 | 1999 |
| 325 | 297 | 242 | 215 | 199 |

## Administració

Llista d'alcaldes :
| Període | Identitat | Partit |
| 2001-2008 | Jean Coulondon | |
| 2008- | Jean Rapinat | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Tir amb arc als Jocs Olímpics d'estiu de 1908 - doble ronda York masculina

Tir amb arc als Jocs Olímpics d'estiu de 1908 :
| Doble ronda York | homes | |
| Estil continental | homes | |
| Doble ronda Nacional | | dones |
| < 1904 1920> |||||
La doble ronda York masculina va ser una de les tres proves de tir amb arc que es van disputar als Jocs Olímpics de Londres de 1908.
Els arquers van disparar un total de 288 fletxes, 144 en cada ronda. La competició es va disputar el divendres 17 de juliol i el dissabte, 18 de juliol, amb una ronda cada dia. Cada ronda consistia amb 72 fletxes llançades a 100 iardes (91,4 m), 48 fletxes a 80 iardes (73 m) i 24 fletxes a 60 iardes (54,8 m).
Vint-i-set arquers de tres nacionalitats hi van prendre part. El vencedor fou el britànic William Dod, amb 47 punts d'avantatge sobre el seu compatriota Reginald Brooks-King. L'únic arquer estatunidenc, Henry B. Richardson, guanyà la medalla de bronze, mentre el millor francès fou 16è.

## Medallistes

| Or | Plata | Bronze |
| William Dod (GBR) | Reginald Brooks-King (GBR) | Henry B. Richardson (USA) |

## Resultats

| Pos. | Atleta | Nacionalitat | 60 iardes | 80 iardes | 100 iardes | Total |
| 1 | William Dod | Regne Unit | 224 | 299 | 292 | 815 |
| 2 | Reginald Brooks-King | Regne Unit | 218 | 300 | 250 | 768 |
| 3 | Henry B. Richardson | Estats Units | 221 | 291 | 248 | 760 |
| 4 | John Penrose | Regne Unit | 206 | 244 | 259 | 709 |
| 5 | John Bridges | Regne Unit | 240 | 253 | 194 | 687 |
| 6 | Harold James | Regne Unit | 165 | 275 | 212 | 652 |
| 7 | Theodore Robinson | Regne Unit | 192 | 188 | 267 | 647 |
| 8 | Hugh Nesham | Regne Unit | 195 | 267 | 181 | 643 |
| 9 | John Keyworth | Regne Unit | 144 | 234 | 244 | 622 |
| 10 | Charles Keene | Regne Unit | 173 | 204 | 166 | 543 |
| 11 | Capel Pownall | Regne Unit | 111 | 184 | 237 | 532 |
| 12 | Joseph Stopford | Regne Unit | 144 | 204 | 182 | 530 |
| 13 | Robert Backhouse | Regne Unit | 194 | 222 | 100 | 516 |
| 14 | Robert Heathcote | Regne Unit | 160 | 198 | 118 | 476 |
| 15 | Geoffrey Cornewall | Regne Unit | 121 | 144 | 165 | 430 |
| 16 | Henri Berton | França | 141 | 156 | 128 | 425 |
| 17 | Eugène Richez | França | 119 | 157 | 142 | 418 |
| 18 | Charles Coates | Regne Unit | 100 | 165 | 148 | 413 |
| 19 | Eugène Grisot | França | 159 | 162 | 89 | 410 |
| 20 | Louis Vernet | França | 143 | 138 | 104 | 385 |
| 21 | Richard Bagnall-Oakley | Regne Unit | 121 | 149 | 104 | 374 |
| 22 | Louis-Albert Salingré | França | 150 | 158 | 39 | 347 |
| 23 | Albert Dauchez | França | 99 | 86 | 95 | 280 |
| 24 | Charles Quervel | França | 130 | 90 | 21 | 241 |
| 25 | Édouard Beaudoin | França | 81 | 92 | 42 | 215 |
| 26 | Gustave Cabaret | França | 106 | 14 | 71 | 191 |
| 27 | Alfred Poupart | França | 19 | 17 | 0 | 36 |

## Referències

* Official Report of the Games of the IV Olympiad (1908).
* De Wael, Herman. Herman's Full Olympians Arxivat 2006-09-29 a Wayback Machine.: "Archery 1908". Consulta 8 d'abril de 2006
# Maurell

Maurell (c. 653-c. 665) fou bisbe d'Urgell. Només es té constància documental de la seva assistència als Concilis de Toledo vuitè (653) i novè (655).

## Referències

* ↑ MCS, Delegació. «Maurell». Arxivat de l'original el 2023-01-02. [Consulta: 2 gener 2023].
# Gall de praderia gros

El gall de les praderies gros (Tympanuchus cupido) és una espècie d'ocell de la família dels fasiànids (Phasianidae) que habitava a gran part de les praderies d'Amèrica del Nord, incloent Canadà, però que avui ho fa només al centre dels Estats Units, des de Dakota del Nord i Minnesota, fins a Oklahoma i Texas.
# Stanisław Błeszyński

Stanisław Błeszyński (Cracòvia, 13 d'agost de 1927 - Bonn, 24 de desembre de 1969), va ser un entomòleg polonès, especialitzat en lepidòpters (principalment en Crambidae).
Błeszyński va treballar a l'Institut de Sistemàtica i Evolució dels Animals de l'Acadèmia de Ciències de Polònia (Polska Akademia Nauk, PAN) a partir de 1945. Va dirigir el Laboratori d'Insectes (després Laboratori d'Invertebrats) des de 1958 fins a 1967. Després es va traslladar a Alemanya, on va treballar al Museum Alexander Koenig (ZFMK) a Bonn.

## Referències

* ↑ "Doc. dr hab. Stanisław Błeszyński (1927 – 1969)" at the Institute of Systematics and Evolution of Animals.
# Motta Sant'Anastasia

Motta Sant'Anastasia (sicilià Motta Sant'Anastasia) és un municipi italià, dins de la ciutat metropolitana de Catània. L'any 2007 tenia 11.034 habitants. Limita amb els municipis de Belpasso, Camporotondo Etneo, Catània i Misterbianco.

## Administració

Llista d'alcaldes :
| Període | Identitat | Partit |
| 2009- | Angelo Giuffrida | Centreesquerra |
# Josep Maria Ros i Florensa

Josep Maria Ros i Florensa (els Torms, 30 d'octubre de 1914 - Barbastre, 15 d'agost de 1936) fou un religiós claretià. És venerat com a beat per l'Església Catòlica.
Va ingressar al col·legi claretià de Cervera. Va continuar els seus estudis a Vic, Solsona i Barbastre. A l'inici de la Guerra civil espanyola, fou executat, juntament amb els seus companys de comunitat, per milicians anarquistes.
El 25 d'octubre de 1992 fou beatificat pel Papa Joan Pau II.

## Referències

* ↑ «Josep Maria Ros Florensa». martiresdebarbastro.org. [Consulta: 3 octubre 2019].
* ↑ «13 d'agost. Beats Màrtirs Claretians de Barbastre». claretians.cat. [Consulta: 17 setembre 2019].
* ↑ «Felipe de Jesús Munárriz Azcona y 50 compañeros, Beatos». catholic.net. [Consulta: 17 setembre 2019].
* ↑ «Blessed Josep Ros Florensa». catholicsaints.info.

## Vegeu també

* Beats màrtirs claretians de Barbastre
# Cotinga blava

La cotinga blava (Cotinga nattererii) és un ocell de la família dels cotíngids (Cotingidae).

## Hàbitat i distribució

Habita la selva pluvial, clars, vegetació secundària de les terres baixes del centre i est de Panamà, oest i nord de Colòmbia, sud-oest de Veneçuela i nord-oest de l'Equador.

## Referències

* ↑ «Cotinga blava». Cercaterm. TERMCAT, Centre de Terminologia. Rev. 15/02/2023(català)
# Sergio Vilar Báguena

Sergio Vilar Báguena (València, 18 de juny de 1935 - Barcelona, 22 d'octubre de 1998) va ser un sociòleg i escriptor valencià.

## Biografia

Doctor en Ciències Polítiques i Sociologia per la Universitat de la Sorbona de París, va exercir com a professor d'ambdues matèries en aquest centre universitari. Autor de nombrosos articles i col·laboracions, va ser secretari de redacció de la revista Destino i Papeles de Son Armadans, dirigida per l'escriptor i premi Nobel, Camilo José Cela. Amb Cela va col·laborar en la revista trimestral El Extremali. Va ser col·laborador de diversos mitjans de comunicació: La Vanguardia, Mundo Diario, El País i Diario 16.
Militant de esquerres durant el franquisme, va treballar en la coordinació dels diversos partits socialistes, fonamentalment amb el Partit Socialista d'Euskadi, el Partido Socialista Popular i els diversos grups que constituirien posteriorment el Partit dels Socialistes de Catalunya. Durant la clandestinitat va ingressar en el Partit Comunista d'Espanya (PCE), i després del seu trasllat a Catalunya, va fer el propi en el Partit Socialista Unificat de Catalunya (PSUC), referent català del PCE. Va col·laborar a les pàgines culturals del setmanari comunista, Mundo Obrero. Durant la seva militància comunista va discrepar obertament dels mètodes analítics i organitzatius interns, optant en 1978 per donar-se de baixa com a militant. Després d'intentar infructuosament obtenir plaça com a catedràtic a diverses universitats, va continuar escrivint. En 1986 va rebre el Premi Espejo de España per La década sorprendente. 1976-1986, un estudi sobre la transició espanyola. Va morir a l'hospital de la Vall d'Hebrón d'una malaltia cardíaca el 22 d'octubre de 1998.

## Obres

* La década sorprendente. 1976-1986
* La oposición a la dictadura, 1939-1969
* El poder está en la calle (1968), pel que hagué d'exiliar-se a França
* Cuba, socialismo y democracia (1973)
* La naturaleza del franquismo (1977)
* El viaje y la utopía (1985)
* La universidad, entre el fraude y la irregularidad (1987)
* El futuro de la cultura (1988)
* El disidente (1981)
* Por qué se ha destruido el PCE (1986).
* Carta abierta al Rey Juan Carlos (1991),
* La nueva racionalidad: comprender la complejidad con métodos transdisciplinarios (1997)

## Referències

* ↑ «Sergio Vilar Báguena». Gran Enciclopèdia Catalana. Barcelona: Grup Enciclopèdia Catalana.
* ↑ Sergio Vilar (1936-1998) a filosofia.org
* ↑ Sergio Vilar obtuvo el Espejo de España con una historia global de la transición, El País, 17 de febrer de 1986
* ↑ El sociólogo Sergio Vilar muere en Barcelona a los 63 años, El País, 24 d'octubre de 1998

## Enllaços externs

* Notícies sobre Sergio Vilar a El País
# Mauremys japonica

La tortuga d'estany japonesa ( Mauremys japonica) és una espècie de tortuga semiaquàtica de la família Geoemydidae, endèmica del Japó. En captivitat es pot hibridar amb espècies de la seva família com la Cuora flavomarginata.

## Distribució

Mauremys japonica és una espècie endèmica del Japó (Honshū, Shikoku, Kyūshū i petites illes al voltant d'elles). El seu nom japonès és Nihon-ishigame que significa la tortuga japonesa de pedra.

## Referències

* Asian Turtle Trade Working Group (2000). Mauremys japonica. Llista Vermella de la UICN, Unió Internacional per a la Conservació de la Natura, 2006. Consultat el 29 July 2007 (en anglès).
* Buskirk, James R.; Parham, James F. & Feldman, Chris R. (2005): On the hybridisation between two distantly related Asian turtles (Testudines: Sacalia × Mauremys). Salamandra 41: 21-26. PDF fulltext
* Ernst, C. H. and Barbour, R. W. 1989. Turtles of the World. Smithsonian Institution Press, Washington, D.C.
* Highfield, A. C. 1996. Practical Encyclopedia of Keeping and Breeding Tortoises and Freshwater Turtles. Carapace Press, London, England.
* Pritchard, P. C. H. 1979. Encyclopedia of Turtles. TFH Publications, Neptune, New Jersey.
# Gall de praderia petit

El gall de les praderies petit (Tympanuchus pallidicinctus) és una espècie d'ocell de la família dels fasiànids (Phasianidae) que habita praderies àrides, de vegades amb petits arbres, a la zona central dels Estats Units, a Colorado, Kansas, Oklahoma, Nou Mèxic i Texas.
# Stefan Dohr

Stefan Dohr (Münster, 1965) és un trompista alemany.
És professor de l'Academia Herbert von Karajan i professor convidat al Conservatori de música Hanns Eisler de Berlín.
Nascut a 1965 a Münster, Stefan Dohr va estudiar amb el professor Wolfgang Wilhelmi a l'Escola de música d'Essen i a Colònia amb el professor Erich Penzel, abans de ser trompa solista de l'Òpera de Franfurt als 19 anys.
Ha ocupat aquesta posició a l'Orquestra Filharmònica de Niza, l'Orquestra Simfònica de Berlín i l'Orquestra del Festival de Bayreuth.
Des de 1993 és trompa solista de l'Orquestra Filharmònica de Berlín.

## Enllaços externs

* www.StefanDohr.com Arxivat 2008-04-25 a Wayback Machine. Página Web
* Robert Schumann, Konzertstueck fuer 4 Hoerner (3rd movement), Podcast
# Ramón María Tenreiro Rodríguez

Ramón María Tenreiro Rodríguez (La Corunya, 1879 - Berna, 1939) fou un escriptor i polític gallec, germà de l'arquitecte Antonio Tenreiro Rodríguez. Estudià a l'Institut Eusebio da Guarda i a París, on fou company de Pablo Ruiz Picasso. De naturalesa malaltissa, de jove li hagueren d'amputar una cama. Va escriure narracions en castellà i va traduir de l'alemany El túnel de Bernhardt Kellerman, El mundo que nace de H. G. von Keyserling i María Estuardo de Stefan Zweig. Amic personal de Manuel Azaña, era militant d'ORGA primer i després d'Izquierda Republicana. Va ser elegit diputat per la província de la Corunya a les eleccions generals espanyoles de 1931. En esclatar la guerra civil espanyola fou nomenat secretari de l'ambaixada espanyola a Berna. Va morir a Bine, vora el llac Neuchâtel, el 1939.

## Obres

* La agonía de Madrid o la cola del cometa (1910)
* La promesa (1926)
* La esclava del Señor (1927)
* La ley del pecado (1930)
* Libros de caballerías (Amadís de Gaula, Palmerín de Inglaterra) (1935)

## Enllaços externs

* Obres de Ramón María Tenreiro
* Fitxa del Congrés dels Diputats Arxivat 2016-03-03 a Wayback Machine. (castellà)